ועדת העבודה, הרווחה והבריאות, כנסת 18, פרוטוקול מספר 616, 2012-01-11 10:30

חיים כץ: עדיין בוקר, יום רביעי בשבוע, דיון מספר 2 היום.

חיים כץ: ט"ז בטבת, 11 בינואר 2012, ואני מתכבד לפתוח את ישיבת ועדת העבודה, הרווחה והבריאות בנושא הצעת חוק קליטת חיילים משוחררים,פ תיקון מספר 14, הגדלת מענק השחרור התשע"ב-2012, של חברת הכנסת משה (מוץ) מטלון.

חיים כץ: אדוני.

משה (מוץ) מטלון: טוב, אדוני, אני אלף מאד רוצה באמת מכל הלב ומעומק לב להודות לך, לכל צוות הוועדה שהבינותם ואתם יושבים את חשיבות החוק הזה וחשיבותם של נכי צה"ל שהם בקונסנסוס הלאומי שלנו ועל כך אין מחלוקת.

משה (מוץ) מטלון: חיילי צה"ל הם בראש דאגתנו ואנחנו החלטנו, באמת בהסכמה רחבה מאד, גם של ועדת השרים, לתגמל את מי שתורם למדינה הזו, ואני רואה את החשיבות הזו בסדר חשיבות עליונה.

משה (מוץ) מטלון: בוועדת העבודה והרווחה שהתקיימה כאן נשאלו השאלות לגבי הסתייגויות, התנגדויות וגם האוצר וכל הגורמים הביעו את נכונותם והסכמתם ועמידתם בהסכם ובסיכומים שאנחנו הגענו אליהם.

משה (מוץ) מטלון: אתה באמת בדרכך המופלאה הבאת את זה כבר מיד להכנה לקריאה שנייה ושלישית.

משה (מוץ) מטלון: אני מודה לך על העניין הזה.

משה (מוץ) מטלון: אני מלא הערכה, אני גם אציין את זה בכל מקום, את הרוח ואת החשיבות שאתה מייחס לחיילי צה"ל כיושב ראש הוועדה הזו ואני מבקש בכל ליבי להעמיד את ההצעה הזו להצבעה, להכנה לקריאה שנייה ושלישית, אני מודה לך מאד אדוני.

חיים כץ: יש פה מישהו שרוצה להתייחס?

חיים כץ: לפרוטוקול, שם ותפקיד.

נח הקר: נח הקר, אני רכז צוות ביטחון באגף תקציבים במשרד האוצר.

חיים כץ: חדש?

נח הקר: כמעט שנה כבר.

חיים כץ: חדש.

נח הקר: חדש.

נח הקר: אני רוצה להעיר פה שני דברים.

נח הקר: דבר ראשון, אנחנו לא מתנגדים להצעה הזו, אנחנו בגדול תומכים בה.

נח הקר: יש עניין אחד שאנחנו מבקשים עוד זמן, לא הרבה זמן, לא ימים לא שבועות, עד היום, יותר מאוחר היום, לחזור---

חיים כץ: כמה דקות?

נח הקר: כמה דקות זה לא מספיק, אם היה מספיק הייתי ---

חיים כץ: לא, אתה אומר לא ימים, לא שבועות, אולי דקות.

נח הקר: אני אומר עד היום בצהריים, תנו לנו שעתיים שלוש כי אנחנו צריכים, יש כל מיני אנשים חשובים בכל מיני ישיבות חשובות כנראה, שאנחנו לא מצליחים ----

משה (מוץ) מטלון: גם אנחנו חשובים.

נח הקר: לא מצליחים למצוא אחד את השני.

חיים כץ: מוץ, המים לא ציננו אותך?

נח הקר: מדובר פה בהצעת חוק עם עלות תקציבית מאד משמעותית.

חיים כץ: כמה העלות לשנה?

נח הקר: העלות לשנה בסוף תגיע בבסיס ל-430 מיליון שקלים לשנה.

חיים כץ: תקשיב ---

משה (מוץ) מטלון: בסוף.

נח הקר: בסוף.

משה (מוץ) מטלון: עוד שש שנים.

חיים כץ: תגיד לי, אתה נראה לי שאני צריך עזרה?

משה (מוץ) מטלון: לא, אני הולך לחפש בקבוק לעצמי.

חיים כץ: יאללה, לך.

נח הקר: הצעת החוק ב-2012 היא קצת יותר מ-70 מיליון שקלים, ב-2012.

חיים כץ: אוקי.

חיים כץ: מאה אחוז.

נח הקר: בקצה היא מגיעה ל-430 מיליון.

חיים כץ: הקצה לא מעניין.

חיים כץ: ברגע שאתם מסכימים ואם אתה מדבר על דחייה קצרה, אז אתה מרוויח את הפרק זמן הקצר.

נח הקר: נכון.

חיים כץ: ובסוף הדרך זה יהיה את סוף הדרך.

חיים כץ: לא משנה אם זה יהיה יותר מוקדם או יותר מאוחר.

נח הקר: נכון, ולכן אני אומר שבסוף הדרך אנחנו מסכימים למספרים.

נח הקר: הדבר היחיד שאנחנו פה ---

חיים כץ: מה קרה שהתעוררתם פתאום?

חיים כץ: בוא תגיד לי.

נח הקר: הדבר היחיד שעלה, בעקבות החלטות ממשלה שונות שהתקבלו לאחרונה, מוגבלות תקציבית מאד משמעותית ב-2012 שלדבר במסגרת הממשלה אם ניתן לדחות את ההצעה הזו בשנה אחת את היישום שלה, לא לבטל אותה.

נח הקר: אנחנו מסכימים לעלייה במענק השחרור, אנחנו מסכימים למתווה.

נח הקר: הדבר היחיד שאנחנו מבקשים ---

חיים כץ: על חשבון מי זה הכסף?

נח הקר: על חשבון?

נח הקר: מה זאת אומרת?

חיים כץ: מי משלם?

חיים כץ: האוצר?

חיים כץ: משרד הביטחון?

נח הקר: האוצר.

משה (מוץ) מטלון: זה חלק מטרכטנברג.

נח הקר: אז אנחנו מבקשים פה בעקבות החלטות הממשלה האחרונות שהתקבלו, לבחון את האפשרות בכמה שעות הקרובות, לבחון את האפשרות לדחות את היישום של הצעת החוק הזו בשנה.

נח הקר: זה הנושא שאנחנו מדברים עליו עכשיו.

חיים כץ: מאה אחוז, אוקי, תודה.

משה (מוץ) מטלון: אפשר להעיר לו הערה?

חיים כץ: יש עוד מישהו שרוצה לדבר פה בחדר?

חיים כץ: אף אחד לא רוצה לדבר?

חיים כץ: אתה ביקשת לדבר?

חיים כץ: אז בשביל מה אתה מדבר?

חיים כץ: אוקי, אנחנו נקריא את ההצעה, נצביע עליה.

חיים כץ: יש לכם אפשרות להגיד רביזיה.

חיים כץ: תלך הביתה, הביתה זה לא הביתה הביתה.

חיים כץ: הביתה זה למשרדים שלך, תתייעץ עם הגורמים השלטוניים, תעשה חושבים אם כדאי לכם, אחרי שזה עבר ועדת שרים ואחרי שזה עבר את ההסכמות ותמיד תוכל לבקש רביזיה, יש לך עד סוף היום, אתה יכול לבקש רביזיה.

שמרית שקד גיטלין: לא בדיוק עד סוף היום אדוני.

חיים כץ: עד?

שמרית שקד גיטלין: אם ההצעה תונח היום יש לו מספר שעות בלבד.

חיים כץ: הוא לא רוצה יותר ממספר שעות.

שמרית שקד גיטלין: בסדר, רק לידיעתו.

נח הקר: אתה יכול לתת לי שעה?

נח הקר: עד איזו שעה רק?

וילמה מאור: ההצעה תונח היום.

נח הקר: אז עד איזו שעה אני יכול?

וילמה מאור: באיזו שעה תניחי אותה?

שמרית שקד גיטלין: אחת.

שמרית שקד גיטלין: יש לך מספיק זמן.

חיים כץ: נכון לעכשיו ההצעה לא תקציבית והוא מסכים לה, אבל יש לו את האופציה להגיש רביזיה.

חיים כץ: אם הוא מגיש רביזיה אז יהיה דיון מחודש.

חיים כץ: אם הוא לא מגיש רביזיה – אז זאת אומרת הוא הסכים לה.

חיים כץ: אם הוא הסכים לה – היא לא תקציבית, זה הפועל היוצא.

חיים כץ: למה יש לו אופציה להגיש רביזיה.

שמרית שקד גיטלין: אוקי, אז כרגע יש החלטת ועדת שרים שאומרת שהממשלה תומכת, נכון?

שמרית שקד גיטלין: אתה יודע שלפי תקנון הכנסת ---

נח הקר: בתיאום עם משרד האוצר.

שמרית שקד גיטלין: נכון.

שמרית שקד גיטלין: אז אני פשוט מפרשת מה שאומר יושב הראש לאור הוראות התקנון.

שמרית שקד גיטלין: כלומר, יש החלטה של הממשלה שאומרת שהממשלה תומכת.

שמרית שקד גיטלין: אם אתה רוצה למסור לנו עמדת ממשלה שאומרת שלמזכיר הממשלה ---

חיים כץ: שונה.

שמרית שקד גיטלין: אני מקריאה לך מהתקנות – עמדת הממשלה תימסר בהודעה בכתב של מזכיר הממשלה, יושב ראש הוועדה בעצם קצב עד השעה אחת.

שמרית שקד גיטלין: אם עד השעה אחת אני לא מקבלת עמדת ממשלה שההצעה תקציבית, אני מניחה אותה כהצעת חוק לא תקציבית.

חיים כץ: כן, נכון.

חיים כץ: ואם אתה מביא מכתב אז אנחנו עוצרים ויהיה דיון חדש.

נח הקר: בסדר גמור.

משה (מוץ) מטלון: אני מבקש לפרוטוקול.

חיים כץ: אני אתן לך רשות דיבור.

וילמה מאור: הוא לא מביא את המכתב של המזכיר, הוא מבקש רביזיה.

חיים כץ: בסדר, אוקי.

חיים כץ: כן, לפרוטוקול.

משה (מוץ) מטלון: אני מבקש אדוני לפרוטוקול להביא לידיעתך שהחוק הזה הוא כפוף להסכם שנחתם בין מפלגת ישראל ביתנו לבין הממשלה ---

חיים כץ: לא מעניין, לא מעניין.

משה (מוץ) מטלון: חתום על ההסכמה ראש הממשלה ושר האוצר ---

חיים כץ: לא מעניין.

חיים כץ: תקשיב, חברי, חברי הכנסת מוץ מטלון, שבמקרה הזה אני יכול להגיד חברי תרתי משמע ---

משה (מוץ) מטלון: נכון.

חיים כץ: לא חברי של עורכי דין, חברתי תרתי משמע.

חיים כץ: ועדת העבודה והרווחה ולדעתי גם ועדות אחרות, לא כפופה להסכמים קואליציוניים.

משה (מוץ) מטלון: אוקי.

חיים כץ: אני בא ודן ואני בא ודן לגופו של עניין ולא מעניין אותי מה סיכמתם שם וזה בכלל לא רלבנטי ולא חשוב לעניין.

משה (מוץ) מטלון: אני מודה לך מאד.

חיים כץ: אוקי, אנחנו נעבור להקראה.

עמית קנובלר: הצעת חוק קליטת חיילים משוחררים (תיקון מספר 14) (הגדלת מענק השחרור), התשע"ב-2012.

עמית קנובלר: תיקון סעיף 10 בחוק קליטת חיילים משוחררים, השתנ"ד-1994 (להלן – החוק העיקרי), בסעיף 10(א) – בפסקה (1), במקום הסכום הנקוב בה יבוא "556"; בפסקה (2), במקום הסכום הנקוב בה יבוא "463"; בפסקה (3), במקום הסכום הנקוב בה יבוא "370"; בפסקה (4), במקום הסכום הנקוב בה יבוא "185".

עמית קנובלר: בסעיף 11 לחוק העיקרי – בסעיף קטן (ב), ברישא, במקום "9(א), 10 ו-19(ד)" יבוא "-(א) ו-19(ד)"; תיקון סעיף 11 אחרי סעיף קטן (ב) יבוא: "(ב1) הסכומים הנקובים בסעיף 10 יעודכנו בתחילת כל חודש בתקופה שמחודש פברואר 2012, לפי שיעור עליית המדד מן המדד שפורסם לחודש ינואר 2012 ועד המדד שפורסם לאחרונה לפני יום העדכון.

עמית קנובלר: "

שמרית שקד גיטלין: פה אנחנו רק רוצים להוסיף סעיף, זה בהסכמה עם משרד הביטחון ועם נציג משרד האוצר – שהודעה על הסכומים המעודכנים תפורסם ברשומות ובאתר האינטרנט של משרד הביטחון, כי ראינו שאי אפשר, מאד קשה, לא ניתן היה למצוא את הסכומים המעודכנים.

שמרית שקד גיטלין: אנחנו רוצים שיהיה אפשר למצוא אותם בצורה נגישה.

עמית קנובלר: הוראת שעה לשנת 2012 - בתקופה שמיום ו' בטבת התשע"ב (1 בינואר 2012) ועד יום י"ח בטבת התשע"ג (31 בדצמבר 2012), יקראו את סעיף 10(א) לחוק העיקרי כמפורט להלן, והוא יחול על מענק המשולם בתקופה האמורה גם בעד חודשי שירות שקדמו לאותה תקופה: בפסקה (1), במקום הסכום הנקוב בה יבוא "333"; בפסקה (2), במקום הסכום הנקוב בה יבוא "278"; בפסקה (3), במקום הסכום הנקוב בה יבוא "222"; בפסקה (4), במקום הסכום הנקוב בה יבוא "111".

עמית קנובלר: בתקופה שמיום י"ט בטבת התשע"ג (1 בינואר 2013) ועד יום כ"ח בטבת התשע"ד (31 בדצמבר 2013), יקראו את סעיף 10)א) לחוק העיקרי כמפורט להלן, והוא יחול על מענק המשולם בתקופה האמורה גם בעד חודשי שירות שקדמו לאותה תקופה: בפסקה (1), במקום הסכום הנקוב בה יבוא "389"; בפסקה (2), במקום הסכום הנקוב בה יבוא "324"; בפסקה (3), במקום הסכום הנקוב בה יבוא "259"; בפסקה (4), במקום הסכום הנקוב בה יבוא "130".

עמית קנובלר: הוראת שעה לשנת 2014 בתקופה שמיום כ"ט בטבת התשע"ד (1 בינואר 2014) ועד יום ט' בטבת התשע"ה (31 בדצמבר 2014), יקראו את סעיף 10(א) לחוק העיקרי כמפורט להלן, והוא יחול על מענק המשולם בתקופה האמורה גם בעד חודשי שירות שקדמו לאותה תקופה: בפסקה (1), במקום הסכום הנקוב בה יבוא "444"; בפסקה (2), במקום הסכום הנקוב בה יבוא "370"; בפסקה (3), במקום הסכום הנקוב בה יבוא "296"; בפסקה (4), במקום הסכום הנקוב בה יבוא "148".

עמית קנובלר: הוראת שעה לשנת 2015 בתקופה שמיום י' בטבת התשע"ה (1 בינואר 2015) ועד יום י"ט בטבת התשע"ו (31 בדצמבר 2015), יקראו את סעיף 10(א) לחוק העיקרי כמפורט להלן, והוא יחול על מענק המשולם בתקופה האמורה גם בעד חודשי שירות שקדמו לאותה תקופה: בפסקה (1), במקום הסכום הנקוב בה יבוא "500"; בפסקה (2), במקום הסכום הנקוב בה יבוא "417"; בפסקה (3), במקום הסכום הנקוב בה יבוא "333"; בפסקה (4), במקום הסכום הנקוב בה יבוא "167".

עמית קנובלר: תחילה ותחולה (א) תחילתו של חוק זה ביום ו' בטבת התשע"ב (1 בינואר 2012) (להלן – יום התחילה).

עמית קנובלר: (ב) על אף האמור בסעיף קטן (א), תחילתו של סעיף 10(א) לחוק העיקרי, כנוסחו בסעיף 1 לחוק זה, ביום כ' בטבת התשע"ו (1 בינואר 2016), והוא יחול על מענק המשולם מאותו יום ואילך גם בעד חודשי שירות שקדמו ליום האמור.

משה (מוץ) מטלון: זה בדיוק החוק ובדיוק הסיכום.

משה (מוץ) מטלון: זה בדיוק תואם את הסיכום אתכם.

חיים כץ: סליחה, הלו, בבקשה.

שמרית שקד גיטלין: בבקשה, אז אני רוצה לחזור על ההוראות כדי שיהיה ברור.

חיים כץ: תקשיב טוב.

שמרית שקד גיטלין: הממשלה תמכה בהחלטת ועדת שרים.

שמרית שקד גיטלין: לאור זאת קבעה הוועדה שלהצעת החוק יש עלות תקציבית אך הצעת החוק איננה הצעת חוק תקציבית.

שמרית שקד גיטלין: נציג הממשלה אמר בדיון כי יתכן שהממשלה תחזור בה מהעמדה שלה, הוא לא יודע עדיין.

שמרית שקד גיטלין: לכן יושב ראש הוועדה קבע שלממשלה יש זמן להביא, אם הממשלה תשנה את עמדתה לעניין ההסכמה על העלות התקציבית, היא צריכה לתת הודעה עד לשעה אחת, של מזכיר הממשלה למנהלת הוועדה.

שמרית שקד גיטלין: אם עד השעה אחת לא קיבלנו הודעה – החוק יונח כחוק לא תקציבי.

שמרית שקד גיטלין: אם עד השעה אחת ---

וילמה מאור: אני חושבת שאנחנו אפשרנו להם להגיש רביזיה ויש בקשה לרביזיה.

וילמה מאור: ברגע שהם יגישו בקשה לרביזיה, אז הם יוכלו להודיע את מה שיש להם להודיע.

וילמה מאור: זה לא מותנה.

שמרית שקד גיטלין: בסדר, אבל מבחינת התקנון הם צריכים להודיע בהסכמה או לא בהסכמה.

שמרית שקד גיטלין: הם יכולים גם להגיש רביזיה.

וילמה מאור: אבל הבקשה לרביזיה תפתח את הדיון מחדש ואז הם יגידו מה שהם יגידו.

שמרית שקד גיטלין: אז בוא נגיד שהם יכולים להגיד גם בקשה לרביזיה והם יכולים גם להודיע שהממשלה ---

חיים כץ: בסדר, מה שהם רוצים נו.

שמרית שקד גיטלין: הם יכולים להגיש רביזיה והם יכולים להודיע בהודעה של מזכיר הממשלה שהממשלה חוזרת בה מהסכמתה להצעת החוק עד השעה אחת.

חיים כץ: באת לעשות לו רוב?

דוד רותם: לא, באתי לראות שהממשלה ----

משה (מוץ) מטלון: יש לדודו יום הולדת היום.

דוד רותם: כדי להודיע הודעה כזאת הממשלה צריכה להתכנס.

דוד רותם: מזכיר הממשלה לא יכול להודיע על סמך מה ---

חיים כץ: הוא יכול לבקש רביזיה.

דוד רותם: הוא יכול לבקש רביזיה, שיבקש רביזיה, נעשה בעוד חצי שעה ---

חיים כץ: לא, אתה לא יכול.

דוד רותם: למה?

דוד רותם: חצי שעה.

חיים כץ: חצי שעה אתה יכול.

חיים כץ: טוב, אוקי.

דוד רותם: חצי שעה.

חיים כץ: אבל אז הוא יתנגד לזה תקציבית.

וילמה מאור: אבל אנחנו אפשרנו עד השעה אחת.

שמרית שקד גיטלין: אפשרנו להם עד השעה אחת.

שמרית שקד גיטלין: אם עד השעה אחת מנהלת הוועדה לא מקבלת לא בקשה לרביזיה ולא הודעה על הסכמה ---

חיים כץ: היא מונחת בשעה אחת.

שמרית שקד גיטלין: אנחנו מניחים אותה כהצעת חוק לא תקציבית, לאור תמיכת הממשלה והחלטת ועדת שרים.

וילמה מאור: נכון.

חיים כץ: אוקי, ואנחנו עוברים ל---

דוד רותם: ואז תבקשי לקבל הודעה שהממשלה התכנסה והחליטה.

דוד רותם: מזכיר הממשלה לא יכול לשחק.

חיים כץ: אוקי, ואנחנו עוברים להצבעה.

חיים כץ: מי בעד הצעת החוק כפי שהוקראה ירים את ידו, ואתה מחליף ---

דוד רותם: איך שאתם רוצים.

משה (מוץ) מטלון: את אורלי לוי.

חיים כץ: אתה מחליף את אורלי לוי.

חיים כץ: אז דוד רותם מחליף את אורלי לוי וכל חברי הכנסת, שהם שלושה במספר, שנמצאים פה עכשיו, תמכו בהצעת החוק כהכנה לקריאה השנייה והשלישית.

חיים כץ: בעד החוק – פה אחד החוק עבר לקריאה שנייה ושלישית

חיים כץ: ואני מקווה שתפעילו ראש, תעבירו את זה למה מי שנותן במדינה הזאת מגיע לו וגם כן זה בזעיר אנפין, במעט ובא לציון גואל.

חיים כץ: בכביש תהיו חכמים, אל תהיו צודקים.

חיים כץ: גם אם נדמה לכם שאתם חוסכים בשנת 2012 - 17 שקלים.

חיים כץ: 18 זה "חי".

חיים כץ: תודה רבה, הישיבה נעולה.